**Опис и спецификација предмета набавке**

**- Лични пратилац детета -**

Предмет набавке је избор пружаоца услуга социјалне заштите – услуга лични пратилац детета, са подручја општине Рача.

Услуга ће се пружати у трајању од 5 месеци од дана закључења Уговора

**Услуга лични пратилац детета** подразумева да лични пратилац треба да буде доступан детету са инвалидитетом, односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је дете укључено у васпитно-образовну установу (подразумева се и предшколска установа), односно школу, до краја редовног школовања, укључујући завршетак средње школе и ближе је уређена подзаконским актом, Правилником о ближим условима и стандардима пружања услуга социјалне заштите („Сл.гласник РС“, бр.42/2013, 89/218 и 73/2019).

Привредни субјекат је дужан да се приликом реализације уговорених услуга, придржава општих одредаба позитивних прописа који регулишу услуге социјалне заштите, односно услугу личног пратиоца:

* Закона о социјалној заштити ("Сл. гласник РС", бр. 24/11 и 117/22 –одлука УС);
* Правилника о ближим условима и стандардима за пружање услуга социјалне заштите ("Сл. гласник РС", бр. 42/2013, 89/2018, 73/2019)
* Одлуке о правима у социјалној заштити из надлежности општине Рача ("Сл. гласник општине Рача", број 16/22 )

**Број корисника услуге личног пратиоца**: **10 корисника.**

Са свим ангажованим лицима - личним пратиоцима (10 личних пратилаца) изабрани пружалац услуга ће закључити одговарајући уговор у складу са Законом о раду.

**Сврха ангажовања** личног пратиоца је пружање одговарајуће индивидуалне практичне подршке детету, ради укључивања у редовно школовање и активности у заједници и успостављања што већег нивоа самосталности.

Пратилац за личну помоћ детету је таква врста подршке која омогућује детету лакше функционисање и комуникацију са другима током остваривања васпитно-образовног рада у предшколској установи или образовно-васпитног рада у школи, током целодневне наставе или продуженог боравка, ваннаставних активности, извођења наставе у природи, излета, екскурзија, одмора и слично.

**Активности личног пратиоца детета** планирају се и реализују у складу са индивидуалним потребама детета у области кретања, одржавања личне хигијене, храњења, облачења и комуникације са другима, што укључује:

1. помоћ код куће у облачењу, одржавању личне хигијене (умивање, чешљање, прање зуба), при храњењу (припрема и сервирање лакших оброка, храњење или помоћ у коришћењу прибора и сл.), припрему књига и опреме за вртић, односно школу;
2. помоћ у заједници, што укључује:
   1. помоћ у коришћењу средстава превоза (улазак и излазак из средстава превоза и сл.),
   2. помоћ у кретању (оријентација у простору уколико је дете са оштећењем вида, гурање колица или коришћење других помагала и сл.)
   3. подршка у игри,
   4. подршка и посредовање у комуникацији (укључујући културне или спортске активности и друге сервисне подршке).

Заједнички минимални структурни стандарди који се односе на кадрове су следећи:

* Сви запослени имају јасно дефинисан опис послова,
* Пружалац услуге има лице непосредно задужено за руковођење услугом,
* За сваког корисника је задужен запослени који је непосредно одговоран за рад са корисником.

1. Непосредну услугу личног пратиоца пружа сарадник – лични пратилац детета.
2. Пружалац услуге има најмање једног стручног радника (социјални радник, психолог, педагог, андрагог, дефектолог и сл.)
3. Стручни радник и сарадник – лични пратилац имају завршену обуку по акредитованом програму за пружање услуге личног пратиоца.
4. Сарадник – лични пратилац не може бити члан породичног домаћинства у коме живи корисник, сродник у правој линији као ни брат и сестра, односно брат и сестра по оцу или мајци корисника.

**Лични пратилац ће бити ангажован у раду са једним корисником (1 корисник, 1 пратилац),** највише 6 сати дневно, пет радних дана у недељи, у зависности од процењених потреба корисника, а у складу са одредбама о радном времену из закона којим су уређени радни односи.

**Стручни сарадник** ће бити ангажованнајвише 8 сати дневно, пет радних дана у недељи, у складу са одредбама о радном времену из закона којим су уређени радни односи.

Пружалац услуге, корисник услуге и лични пратилац могу да се договоре о прерасподели радног времена личног пратиоца, према индивидуалним потребама корисника, а у складу са законом којим су уређени радни односи.

Лични пратилац у школи или вртићу:

* Присуствује образовно васпитном раду ( изузетно)
* Није директни учесник у образовном процесу
* Помаже детету да лакше функционише и комуницира са другима ( не ради уместо њега)
* Не сме да постане препрека детету у комуникацији са другим ученицима или са наставником (препрека инклузији)

Пружалац услуге у свако доба омогућава наручиоцу услуге или овлашћеној особи/телу потпуни увид у начин рада, документацију и све информације настале у пружању услуге или у вези са тим.

Структуром цене је потребно обухватити све трошкове у вези са пружањем услуге лични пратилац детета (накнаде у бруто износу и све остале трошкове неопходне за извршење предметне услуге).

Уговор ће се закључити на период од 5 месеци од дана закључења Уговора. Утрошком износа расположивих средстава Наручиоца у износу процењене вредности предметне набавке, пре истека рока, овај уговор престаје да важи.

Понуђач

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Напомена: Потпис понуђача је обавезан.**